Vistun í heimahúsi | Skatturinn - skattar og gjöld
Greiðslur fyrir dagvistun barna á að gera upp sem rekstrartekjur. Til frádráttar má færa sannanlegan kostnað af starfseminni. Í stað þess að sundurliða kostnað í rekstrarreikningi er heimilt að færa hámarksfrádrátt samkvæmt mati ríkisskattstjóra.
Greiðslur vegna sumardvalar barna á að gera upp sem rekstrartekjur. Til frádráttar má færa sannanlegan kostnað af starfseminni. Í stað þess að sundurliða kostnað í rekstrarreikningi er heimilt að færa hámarksfrádrátt samkvæmt mati ríkisskattstjóra.
Greiðslur til stuðningsfjölskyldna barna teljast að fullu til skattskyldra tekna, en á móti má færa til frádráttar beinan sannanlegan kostnað vegna umönnunar og dvalar barnanna. Í stað þess að sundurliða sannanlegan kostnað er heimilt að færa hámarksfrádrátt samkvæmt skattmati ríkisskattstjóra.
Tekjur af reglubundinni starfsemi sem felst í vistun aldraðra og öryrkja skal gera upp sem rekstrartekjur. Til frádráttar má færa sannanlegan kostnað af starfseminni.
Greiðslur vegna vistunar aldraðra eða öryrkja í heimahúsum teljast að fullu til skattskyldra tekna, en á móti er heimilt að færa sannanlegan kostnað sem af vistuninni leiðir. Þegar ekki er um að ræða atvinnurekstur má í stað sannanlegs kostnaðar færa frádrátt sem svarar til tvöfalds grunnellilífeyris, en þó aldrei hærri fjárhæð en greiðslunum nemur. Fjárhæð ellilífeyris kemur fram í skattmati ríkisskattstjóra.
Þú ert hér: Forsíða > Einstaklingar > Tekjur og frádráttur > Vistun í heimahúsi